title: Odluka Vijeća 2005/680/ZVSP od 12. kolovoza 2005. o sklapanju Sporazuma između Europske unije i Demokratske Republike Konga o statusu i djelatnostima Policijske misije Europske unije u Demokratskoj Republici Kongu (EUPOL Kinshasa)

text:
               18/Sv. 13

               HR

               Službeni list Europske unije

               74

         32005D0680

               L 256/57

               SLUŽBENI LIST EUROPSKE UNIJE

         ODLUKA VIJEĆA 2005/680/ZVSP
   od 12. kolovoza 2005.
   o sklapanju Sporazuma između Europske unije i Demokratske Republike Konga o statusu i djelatnostima Policijske misije Europske unije u Demokratskoj Republici Kongu (EUPOL Kinshasa)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 24.,
   uzimajući u obzir preporuku Predsjedništva,
   budući da:

               (1)

               Vijeće je 9. prosinca 2004. donijelo Zajedničku akciju 2004/847/ZVSP o Policijskoj misiji Europske unije u Demokratskoj Republici Kongu (EUPOL Kinshasa) (1).

               (2)

               Člankom 13. Zajedničke akcije predviđa se da se status osoblja EUPOL-a Kinshasa u Demokratskoj Republici Kongu, uključujući, prema potrebi, povlastice, imunitete i daljnja jamstva potrebna za izvršavanje i neometano funkcioniranje EUPOL-a Kinshasa, dogovara u skladu s postupkom utvrđenim u članku 24. Ugovora.

               (3)

               Nakon što je Vijeće 24. siječnja 2005. ovlastilo glavnog tajnika/visokog predstavnika za zajedničku vanjsku i sigurnosnu politiku da, kao pomoć Predsjedništvu, otvori pregovore u njegovo ime, glavni tajnik/visoki predstavnik za zajedničku vanjsku i sigurnosnu politiku završio je pregovore o Sporazumu s Vladom Demokratske Republike Konga o statusu i djelatnostima EUPOL-a Kinshasa.

               (4)

               Neovisno o članku 11. stavku 4. Sporazuma, nabava robe i usluga trebala bi biti u skladu s načelima transparentnosti, razmjernosti, jednakog tretmana i nediskriminacije.

               (5)

               Sporazum bi trebalo odobriti,

         ODLUČILO JE:
   Članak 1.
   Ovim se u ime Europske unije odobrava Sporazum između Europske unije i Demokratske Republike Konga o statusu i djelatnostima Policijske misije Europske unije u Demokratskoj Republici Kongu (EUPOL Kinshasa).
   Tekst Sporazuma priložen je ovoj Odluci.
   Članak 2.
   Predsjednik Vijeća ovlašćuje se za određivanje osobe (osoba) koja (koje) će imati ovlasti potpisati Sporazum kako bi on bio obvezujući za Uniju.
   Članak 3.
   Ova se Odluka objavljuje u Službenom listu Europske unije
       (2).
   Članak 4.
   Ova Odluka proizvodi učinke na dan donošenja.

      Sastavljeno u Bruxellesu 12. kolovoza 2005.

            Za Vijeće

            Predsjednik

         J. STRAW

      (1)  SL L 367, 14.12.2004., str. 30.

      (2)  Datum stupanja na snagu Sporazuma objavit će Glavno tajništvo Vijeća u Službenom listu Europskih zajednica.


title: 2009/81/EZ, Euratom: Odluka Vijeća i Komisije od 18. prosinca 2008. o sklapanju Protokola uz Sporazum o partnerstvu i suradnji između Europskih zajednica i njihovih država članica, s jedne strane, i Republike Kazakstana, s druge strane, kako bi se uzelo u obzir pristupanje Republike Bugarske i Rumunjske Europskoj uniji

text:
               11/Sv. 119

               HR

               Službeni list Europske unije

               23

         32009D0081

               L 026/4

               SLUŽBENI LIST EUROPSKE UNIJE

         ODLUKA VIJEĆA I KOMISIJE
   od 18. prosinca 2008.
   o sklapanju Protokola uz Sporazum o partnerstvu i suradnji između Europskih zajednica i njihovih država članica, s jedne strane, i Republike Kazakstana, s druge strane, kako bi se uzelo u obzir pristupanje Republike Bugarske i Rumunjske Europskoj uniji
   (2009/81/EZ, Euratom)
   VIJEĆE EUROPSKE UNIJE,
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice, a posebno njegov članak 44. stavak 2., članak 47. stavak 2. zadnju rečenicu, članak 55., članak 57. stavak 2., članak 71., članak 80. stavak 2., članak 93., članak 94., članak 133. i članak 181.a u vezi člankom 300. stavkom 2. drugom rečenicom i člankom 300. stavkom 3. prvim podstavkom,
   uzimajući u obzir Ugovor o osnivanju Europske zajednice za atomsku energiju, a posebno njegov članak 101. drugi stavak,
   uzimajući u obzir Akt o pristupanju Bugarske i Rumunjske, a posebno njegov članak 6. stavak 2.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   uzimajući u obzir odobrenje Vijeća prema članku 101. Ugovora o osnivanju Europske zajednice za atomsku energiju,
   budući da:

               (1)

               Protokol uz Sporazum o partnerstvu i suradnji između Europskih zajednica i njihovih država članica, s jedne strane, i Republike Kazakstana, s druge strane, kako bi se uzelo u obzir pristupanje Republike Bugarske i Rumunjske Europskoj uniji, potpisan je u ime Zajednice i država članica 16. rujna 2008. u skladu s Odlukom Vijeća 2008/777/EZ (2).

               (2)

               Do stupanja na snagu, Protokol se privremeno primjenjuje od 1. siječnja 2007.

               (3)

               Protokol treba sklopiti,

         ODLUČILI SU:
   Članak 1.
   Ovime se u ime Zajednice, Europske zajednice za atomsku energiju i država članica odobrava Protokol uz Sporazum o partnerstvu i suradnji između Europskih zajednica i njihovih država članica, s jedne strane, i Republike Kazakstana, s druge strane, kako bi se uzelo u obzir pristupanje Republike Bugarske i Rumunjske Europskoj uniji (3).
   Članak 2.
   Predsjednik Vijeća daje obavijest iz članka 3. Protokola u ime Zajednice i njezinih država članica. Predsjednik Komisije istodobno šalje navedenu obavijest u ime Europske zajednice za atomsku energiju.

      Sastavljeno u Bruxellesu 18. prosinca 2008.

            Za Vijeće

            Predsjednik

         M. BARNIER

            Za Komisiju

            Predsjednik

         José Manuel BARROSO

      (1)  Mišljenje doneseno 2. rujna 2008. (još nije objavljeno u Službenom listu).

      (2)  SL L 267, 8.10.2008., str. 23.

      (3)  SL L 267, 8.10.2008., str. 25.


title: Odluka br. 1352/2008/EZ Europskog parlamenta i Vijeća od 16. prosinca 2008. o izmjeni Odluke br. 1855/2006/EZ o uspostavljanju programa Kultura (od 2007. do 2013.)  Tekst značajan za EGP

text:
               16/Sv. 003

               HR

               Službeni list Europske unije

               77

         32008D1352

               L 348/128

               SLUŽBENI LIST EUROPSKE UNIJE

               16.12.2008.

      ODLUKA br. 1352/2008/EZ EUROPSKOG PARLAMENTA I VIJEĆA

   od 16. prosinca 2008.
   o izmjeni Odluke br. 1855/2006/EZ o uspostavljanju programa Kultura (od 2007. do 2013.)
   (Tekst značajan za EGP)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 151. stavak 5. prvu alineju,
   uzimajući u obzir prijedlog Komisije,
   uzimajući u obzir mišljenje Europskoga gospodarskog i socijalnog odbora,
   uzimajući u obzir mišljenje Odbora regija,
   u skladu s postupkom utvrđenim u članku 251. Ugovora (1),
   budući da:

               (1)

               Odlukom br. 1855/2006/EZ Europskog parlamenta i Vijeća od 12. prosinca 2006. (2) pokrenut je program Kultura za razdoblje od 2007. do 2013.

               (2)

               U članku 8. stavku 3. Odluke br. 1855/2006/EZ određeno je da se mjere potrebne za provedbu programa različite od onih koje su navedene u stavku 2. trebaju donositi u skladu s postupkom iz članka 9. stavka 3. te Odluke, tj. u skladu sa savjetodavnim postupkom uspostavljenim Odlukom Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (3).

               (3)

               Kao rezultat teksta Odluke br. 1855/2006/EZ, posebno odluke o odabiru, različite od onih iz članka 18. stavka 2., te Odluke podliježu savjetodavnom postupku i pravu kontrole Europskog parlamenta.

               (4)

               Međutim, te odluke o odabiru uglavnom se tiču projekata ograničenog trajanja, čiji je životni vijek nespojiv s dugotrajnim postupcima odlučivanja, i ne uključuju odlučivanje o politički osjetljivim pitanjima.

               (5)

               Ti postupovni zahtjevi produžuju postupak dodjele bespovratnih sredstava kandidatima za dva do tri mjeseca. Oni izazivaju brojna kašnjenja kod primatelja, predstavljaju nesrazmjerno opterećenje za upravljanje programom, a nemaju dodanu vrijednost s obzirom na prirodu bespovratnih sredstava koja se dodjeljuju.

               (6)

               Da se omogući brža i učinkovitija provedba odluka o odabiru, potrebno je savjetodavni postupak zamijeniti obvezom Komisije da bez odlaganja obavijesti Europski parlament i države članice o svim poduzetim mjerama za provedbu Odluke br. 1855/2006/EZ, bez pomoći odbora,

         ODLUČILI SU:
   Članak 1.
   Odluka br. 1855/2006/EZ mijenja se kako slijedi:

               1.

               Članak 8. stavak 3. zamjenjuje se sljedećim:
               „3.   Komisija obavješćuje Odbor iz članka 9. i Europski parlament o svim drugim odlukama o odabiru koje je donijela u svrhu provedbe ove Odluke, u roku od dva radna dana od donošenja predmetnih odluka. Ova obavijest uključuje opise i analizu zaprimljenih prijava, opis postupka ocjenjivanja i odabira te popise projekata predloženih za financiranje i projekata koji su odbijeni.”

               2.

               Članak 9. stavak 3. se briše.

         Članak 2.
   Komisija podnosi izvješće Europskom parlamentu i Vijeću o učinku ove Odluke do 25. lipnja 2010.
   Članak 3.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Strasbourgu 16. prosinca 2008.

            Za Europski parlament

            Predsjednik

         H.-G. PÖTTERING

            Za Vijeće

            Predsjednik

         B. LE MAIRE

      (1)  Mišljenje Europskog parlamenta od 2. rujna 2008. (još nije objavljeno u Službenom listu) i Odluka Vijeća od 20. studenoga 2008.

      (2)  SL L 372, 27.12.2006., str. 1.

      (3)  SL L 184, 17.7.1999., str. 23.


title: 95/312/EZ: Odluka Vijeća od 24. srpnja 1995. o sklapanju Dodatnog protokola uz Sporazum između Europske ekonomske zajednice i Kraljevine Norveške nakon pristupanja Republike Austrije, Republike Finske i Kraljevine Švedske Europskoj uniji

text:
               02/Sv. 019

               HR

               Službeni list Europske unije

               54

         31995D0312

               L 187/14

               SLUŽBENI LIST EUROPSKE UNIJE

               24.07.1995.

      ODLUKA VIJEĆA

   od 24. srpnja 1995.
   o sklapanju Dodatnog protokola uz Sporazum između Europske ekonomske zajednice i Kraljevine Norveške nakon pristupanja Republike Austrije, Republike Finske i Kraljevine Švedske Europskoj uniji
   (95/312/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 113., u vezi s njegovim člankom 228. stavkom 2. prvom rečenicom,
   uzimajući u obzir prijedlog Komisije,
   budući da je Komisija u ime Zajednice pregovarala o Dodatnom protokolu uz Sporazum između Europske ekonomske zajednice i Kraljevine Norveške (1), koji je potpisan u Bruxellesu 14. svibnja 1973., kako bi se vodilo računa o pristupanju Republike Austrije, Republike Finske i Kraljevine Švedske Europskoj uniji;
   budući da je potrebno odobriti ovaj Dodatni protokol,
   ODLUČILO JE:
   Članak 1.
   Dodatni protokol uz Sporazum između Europske ekonomske zajednice i Kraljevine Norveške nakon pristupanja Republike Austrije, Republike Finske i Kraljevine Švedske Europskoj uniji odobrava se u ime Zajednice.
   Tekst Dodatnog protokola priložen je ovoj Odluci.
   Članak 2.
   Ovim se predsjednik Vijeća ovlašćuje odrediti osobu ovlaštenu potpisati Dodatni protokol kako bi on obvezivao Zajednicu.

      Sastavljeno u Bruxellesu 24. srpnja 1995.

            Za Vijeće

            Predsjednik

         P. SOLBES MIRA

      (1)  SL L 171, 27.6.1973., str. 2.


title: 2014/596/EU: Odluka Europskog parlamenta od 3. travnja 2014. o zaključivanju poslovnih knjiga Europske agencije za pomorsku sigurnost za financijsku godinu 2012.

text:
               5.9.2014

               HR

               Službeni list Europske unije

               L 266/251

         ODLUKA EUROPSKOG PARLAMENTA
   od 3. travnja 2014.
   o zaključivanju poslovnih knjiga Europske agencije za pomorsku sigurnost za financijsku godinu 2012.
   (2014/596/EU)
   EUROPSKI PARLAMENT,

               —

               uzimajući u obzir konačne godišnje financijske izvještaje Europske agencije za pomorsku sigurnost za financijsku godinu 2012.,

               —

               uzimajući u obzir izvješće Revizorskog suda o godišnjim financijskim izvještajima Europske agencije za pomorsku sigurnost za financijsku godinu 2012., zajedno s odgovorima Agencije (1),

               —

               uzimajući u obzir preporuku Vijeća od 18.veljače 2014. (05849/2014 – C7-0054/2014),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (2), a posebno njezin članak 185.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije te o stavljanju izvan snage Uredbe Vijeća (EZ, Euratom) br. 1605/2002 (3), a posebice njezin članak 208.,

               —

               uzimajući u obzir Uredbu (EZ) br. 1406/2002 Europskog parlamenta i Vijeća od 27. lipnja 2002. o osnivanju Europske agencije za pomorsku sigurnost (4), a posebno njezin članak 19.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 77. Poslovnika i Prilog VI. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za promet i turizam (A7-0196/2014),

               1.

               odobrava zaključivanje poslovnih knjiga Europske agencije za pomorsku sigurnost za financijsku godinu 2012.;

               2.

               nalaže predsjedniku da proslijedi ovu odluku izvršnom direktoru Europske agencije za pomorsku sigurnost, Vijeću, Komisiji i Revizorskom sudu te naloži njihovu objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 365, 13.12.2013., str. 165.

      (2)  SL L 248, 16.9.2002., str. 1.

      (3)  SL L 298, 26.10.2012., str. 1.

      (4)  SL L 208, 5.8.2002., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.